open-index/open-wikipedia-markdown huggingface dataset:
Կայսրուհի Կի (հեռուստասերիալ)

**Կայսրուհի Կի** (, հանգըլ՝ 기황후)։ Հեռարձակվել է MBC հեռուստաալիքով 2013 թվականի հոկտեմբերի 28-ից մինչև 2014 թվականի ապրիլի 29-ը։

## Սյուժե
Պատմությունը Կի Նյան Ինի՝ կորեացի մի աղջկա մասին է, ով իրադարձությունների բերումով դառնում է Յուան դինաստիայի կայսրուհի։ Պալատական կռիվներ, հակառակորդուհիների միջև հակամարտություն և սիրային եռյակ։

Նա դեռևս մանուկ տարիքում կորցնում է մորը, որից հետո նրան որպես տղա իր մոտ աշխատանքի է վերցնում մի պալատական։ Նա ներկայանում է որպես Սընգ Նյան, որը նշանակում է «շնագայլ»։ Դրանից հետո նրան կնքում են «շնագայլ» մականունը։ Հետագայում նա դառնում է մի ավազակախմբի անդամ, որը անօրինաբար տեղափոխում է աղ, և դրա դիմաց ստանալով պահանջվող գումարը, ազատագրում իր ավազակախմբի անդամների քույրերին կամ մայրերին վարձակ դառնալու վտանգից։

Հետագայում նա ամուսնանում մոնղոլական դինաստիայի վերջին կայսր Տոգոն Թեմուրի հետ և դառնում կայսրուհի։

## Դերերում
### Հիմանական դերեր
* Հա Ջի Վոն - Կայսրուհի Կի
** Հյոն Սընգ Մին - երիտասարդ Սոն Նյան
* Ջի Չանգ Ուկ - Տա Հվան (Տողոն Թեմուր)
* Չու Ջին Մո - Վան Յու
**Ան Դո Գյու - երիտասարդ Վան Յու
* Բաեկ Ջին Հի - Դանաշիրի

### Երկրորդական դերասաններ
* Կիմ Սո Հյոնգ - Բուդաշիրի
* Ջոն Գուկ Հվան - Յոն Չուլ (Էլ Թեմուր)
* Լի Ջե Յոնգ - Վան Կո
* Կիմ Մյոնգ Գուկ - Ջանգ Սուն Յոնգ
* Լի Վոն Ջոնգ - Տոկման
* Լի Մուն Շիկ - Բանգ Շին Ու
* Կիմ Յոնգ Հո - Բաեկ Ան (Բայան)
* Յուն Յոնգ Հյուն - Չոն Պակ
* Ջունգ Ունգ Ին - Յոմ Բյուն Սու
* Չհվի Մու Սունգ - Փակ Բուլ Հվա
* Կվոն Օհ Ջունգ - Չհվի Մու Սոնգ
* Կիմ Հյունգ Բում - Ջո Չամ
* Սոնգ Կյունգ Չուլ - Ջոկ Հո / Մակ Սեն
* Կիմ Ջունգ Հյուն - Դանգ Կի Սե (Տանգ Քի Շի)
* Ջո Ջե Յուն - Կոլտա
* Չա Դո Ջին - Տապ Ջա Հե (Թա Լա Հայ)
* Յուն Ա Ջունգ - Յոն Հվա
* Ջոն Սե Հյուն - Օհ Ջե Ին 
* Լի Ջի Հյուն - Հոն Դան
* Յու Ին Յոնգ - Օն Բի Սու
* Սո Յի Սուկ - Լեդի Սո
* Կիմ Մու Յոնգ - Նա Մու
* Չա Կվանգ Սու - Օհ Գվանգ
* Կիմ Ջին Ու - Աուշիրիդարա

## Ցուցանիշներ
Կապույտ գույնը ամենացածր ցուցանիշն է, իսկ կարմիրը՝ ամենաբարձր։

## Մրցանակներ և անվանակարգեր

## Միջազգային հեռարձակում

## Ծանոթագրություններ

* «Կայսրուհի Կի»-ի պաշտոնական կայքը 
* «Կայասրուհի Կի» MBC Global Media կայքում

Կատեգորիա:2013 հեռուստասերիալներ
Կատեգորիա:2014 հեռուստասերիալներ
Կատեգորիա:Հարավկորեական հեռուստասերիալներ
Յուրի Զբանացկի

**Յուրի Զբանացկի** (, ), ուկրաինացի խորհրդային գրող, պարտիզանական միավորման հրամանատար։ ԽՍՀՄ հերոս (1944 թ.)։ Գերագույն Ռադայի 9-րդ գումարման պատգամավոր։ ՈւԽՍՀ Տարաս Շևչենկոյի անվան պետական մրցանակի, Լեսյա Ուկրաինկայի անվան մրցանակների դափնեկիր։

## Կենսագրություն
Յուրի Զբանացկին ծնվել է Չեռնիգովի մարզի Բորսուկով գյուղում։ Ավարտելով յոթնամյա դպրոցը և Չեռնիգովի մանկավարժական տեխնիկումի առաջին կուրսը՝ 1931 թվականից ուսուցչությամբ է զբաղվել գյուղական դպրոցում, այնուհետև նշանակվել է յոթնամյա դպրոցի տնօրեն։ Միաժամանակ սովորել է Նեժինի մանկավարժական ինստիտուտում։ 1937 թվականին ավարտել է ինստիտուտը և նշանակվել ժողկրթբաժնի վարիչ։ Էքստերն կարգով սովորել է Կիևի համալսարանի պատմության ֆակուլտետում, աշխատել է կուսակցական շրջկոմում, խմբագրել է շրջանային թերթը։

1974 թվականի օգոստոսին կուսակցական մարմինների որոշմամբ գտնվել է Չեռնիգովշչինայի թշնամական թիկունքում, ընդհատակում, ընկել է ֆաշիստական տանջարանները, համակենտրոնացման ճամբար, որտեղից փախել է 1942 թվականի աշնանը։ Կազմակերպել է պարտիզանական ջոկատ, որը շուտով վեր է ածվել խոշոր միավորման։

Հետպատերազմյա տարիներին եղել է Ուկրաինայի գրողների միության վարչության պատասխանատու քարտուղար, վարչության նախագահի տեղակալ, Կիևի գրողների կազմակերպության առաջին քարտուղար։

Գրել սկսել է պատերազմից առաջ։ Առանձին գրքերով լույս են տեսել վեպեր, վիպակներ, պատմվածքներ։ Տպագրվել սկսել է 1940-ական թվականներին։ Զբանացկու մի շարք գործեր նկարահանվել են Ալեքսանդր Դովժենկոյի անվան ստուդիայում։

## Մահը
Մահացել է 1994 թվականի ապրիլի 25-ին։ Թաղված է Կիևի Բայկովե գերեզմանատանը։

## Պարգևներ, մրցանակներ
* «Ոսկե աստղ» մեդալ
* Լենինի շքանշան
* Հոկտեմբերյան հեղափոխության շքանշան
* Կարմիր դրոշի շքանշան
* Հայրենական պատերազմի I աստիճանի շքանշան (6.4.1985 թ.)
* Աշխատանքի կարմիր դրոշի երեք շքանշան,
* Ժողովուրդների բարեկամության շքանշան
* ՈւԽՍՀ Տարաս Շևչենկոյի անվան պետական մրցանակ (1970 թ.)
* Ն. Ա. Օստրովսկու անվան Ուկրաինայի կոմերիտմիության մրցանակ
* Մ. Սեսպելի անվան Չուվաշիայի կոմերիտմիության մրցանակ
* Չուվաշիայի մշակույթի վաստակավոր գործիչ

## Ծանոթագրություններ

## Աղբյուրներ
* Герои Советского Союза: Краткий биографический словарь / Пред. ред. коллегии И. Н. Шкадов. - М.: Воениздат, 1987. - Т. 1 /Абаев - Любичев/. - С. 539. - 911 с. - 100 000 экз. - ISBN отс., Рег. № в РКП 87-95382.
* Журналисты на войне. М.,1974,кн.2.
* Церковный М. Ф.,Шиганов А. Д.,Юрьев Б. Ф. Героев подвиги бессмертны.-Киев:1982
## Արտաքին հղումներ
* Հայրենիքի հերոսները
* Указ Президиума Верховного Совета СССР «О присвоении звания Героя Советского Союза украинским партизанам» от 4 января 1944 года // Ведомости Верховного Совета Союза Советских Социалистических Республик : газета. — 1944. — 13 января (№ 2 (262)). — С. 1

Կատեգորիա:Ուկրաինացի գրողներ
Կատեգորիա:ԽՍՀՄ գրողների միության անդամներ
Կատեգորիա:Ուկրաինացի սցենարիստներ
Կատեգորիա:Խորհրդային գրողներ
Կատեգորիա:Ուկրաինայի քաղաքական գործիչներ
Կատեգորիա:Հայրենական մեծ պատերազմի պարտիզաններ
Կատեգորիա:ԽՄԿԿ 23-րդ համագումարի պատվիրակներ
Կատեգորիա:Ուկրաինացի դրամատուրգներ
Կատեգորիա:Ուկրաինացի մանկավարժներ
Կատեգորիա:Կիևի համալսարանի շրջանավարտներ
Կարել Յարոմիր Էրբեն

**Կարել Յարոմիր Էրբեն** (, ), չեխ բանաստեղծ, գրող, թարգմանիչ, գրականության պատմաբան և չեխական բանահյուսության բանահավաք, առաջին հերթին՝ հեքիաթների և երգերի։ Արվեստում ռոմանտիզմի ներկայացուցիչ։ 1867 թվականին Մոսկվայի և Պետերբուրգի Սլավոնական համագումարի մասնակից։

## Կենսագրություն
Կարել Յարոմիր Էրբենը ծնվել է Միլետին քաղաքում, կոշկակարի ընտանիքում։ Փիլիսոփայություն է ուսանել Հրադեց-Կրալովեի համալսարանում, իրավագիտություն՝ Պրահայի Կարլի համալսարանում։ 1843 թվականին համագործակցել է Պրահայի ազգային թանգարանի հետ։ 1948 թվականին եղել է «Պրահայի լուրերի» (Pražské noviny) խմբագիրը, նոր սահմանադրության հրատարակումից հետո թողել է խմբագրի պաշտոնը։ 1850 թվականին եղել է Ազգային թանգարանի քարտուղար և արխիվարիուս, 1851 թվականին՝ Պրահա քաղաքի արխիվարիուս։

Էրբենի հասարակական, գիտական և գրական գործունեությունը հիմնականում կրում է ազգային-լուսավորչական բնույթ։ Նրա գրական ժառանգության մեջ կենտրոնական տեղ է գրավում «Ծաղկեփունջ» (1853) ժողովածուն, որի մեջ բացահայտվում է բանաստեղծի ստեղծագործության ժողովրդական բնույթը։ Էրբենի խորապես ազգային և ինքնատիպ ստեղծագործությունները ժամանակակիցները դիտում են իբրև չեխական մշակույթի դեմ մղված հալածանքի բողոք։ 
մինի|Báje a pověsti slovanské (Սլավոնական հեքիաթներ և լեգենդներ), 1902 հրատարակություն, կազմի նկարը` Վենցեսլավ Չեռնիի
Մահացել է Պրահայում, թաղված է Մալոստրանսկո գերեզմանատանը։

## Ստեղծագործություններ
* Písně národní v Čechách (Բոհեմական ժողովրդական երգեր) (1842–1845); պարունակում է 500 երգ
* Kytice z pověstí národních (Ժողովրդական լեգենդներ) (1853, expanded edition 1861) (English edition, 2012)
* Sto prostonárodních pohádek a pověstí slovanských v nářečích původních (100 սլավոնական ժողովրդական հեքիաթներ և լեգենդներ) (1865)
* Vybrané báje a pověsti národní jiných větví slovanských (Ժողովրդական հեքիաթների և լեգենդների ընտրանի այլ սլավոնական ճյուղերից) (1869)
* Prostonárodní české písně a říkadla (Չեխական ժողովրդական երգեր և մանկական ոտանավորներ) (1864)
* České pohádky (Չեխական հեքիաթներ)

## Գրականություն
* Яцимирский А. И.,. Эрбен, Карл-Яромир // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.
* Julius Dolanský: Karel Jaromír Erben, Prag 1970

## Ծանոթագրություններ

Կատեգորիա:Չեխ բանաստեղծներ
Կատեգորիա:Չեխ գրողներ
Կատեգորիա:Սանկտ Պետերբուրգի գիտությունների ակադեմիայի թղթակից անդամներ
Կատեգորիա:19-րդ դարի բանաստեղծներ
Կատեգորիա:Չեխ թարգմանիչներ
Կատեգորիա:Չեխ երաժշտագետներ
Կատեգորիա:Չեխ պատմաբաններ
Կատեգորիա:Ազգագրագետներ
Կատեգորիա:Չեխ լրագրողներ
Կատեգորիա:Չեխ արձակագիրներ
Կատեգորիա:Ռուսաստանի գիտությունների ակադեմիայի արտասահմանյան անդամներ
Կատեգորիա:Կարլի համալսարանի շրջանավարտներ
Կատեգորիա:Բանաստեղծներ այբբենական կարգով
Կատեգորիա:Ռուսաստանի ԳԱ թղթակից անդամներ
Կատեգորիա:Չեխ բանասերներ
Կատեգորիա:Չեխ իրավաբաններ
Կատեգորիա:Անձինք նամականիշերի վրա
Կատեգորիա:Չեխ գիտնականներ
Կատեգորիա:Տուբերկուլոզից մահացածներ
Դիոգու Ֆիգեյրաշ

**Դիոգու Ֆիգեյրաշ** (պորտ.՝ Diogo José Rosário Gomes Figueiras, ), պորտուգալացի ֆուտբոլիստ, պաշտպան։ Հանդես է գալիս իսպանական «Սևիլյայում»։

## Ակումբային կարիերա
### Կարիերայի սկիզբ
Ֆիգեյրաշը իր կարիերան սկսել է լիսաբոնյան «Բենֆիկայի» ակադեմիայում։ Պրոֆեսիոնալ ֆուտբոլում իր նորամուտը նա նշել է 2010/11 մրցաշրջանում «Պինիլավոնսեի» կազմում Պորտուգալիայի առաջնությունում։

2011 թվականի ամռանը Ֆիգեյրաշը 3-ամյա պայմանագիր է կնքել «*Պասուշ դե Ֆերեյրա*յի» հետ։ Նոր թիմի կազմում Դիոգուն իր նորամուտը նշել է 2011 թվականի օգոստոսի 28-ին՝ «Ֆեյրենսայի» դեմ խաղում։

### «Սևիլյա»
2013 թվականի հուլիսի 18-ին Ֆիգեյրաշը տեղափոխվել է իսպանական «Սևիլյա»՝ թիմի հետ կնքելով պայմանագիր մինչ 2017 թվականը։ Իսպանական ակումբի կազմում Ֆիգեյրաշը իր դեբյուտը նշել է 2013 թվականի սեպտեմբերի 28-ին՝ Իսպանիայի առաջնության շրջանակներում կայացած «Ռեալ Սոսիեդադի» դեմ խաղում։

Թիմի կազմում իր առաջին գոլը Դիոգուն խփել է 2014 թվականի մարտի 16-ին՝ «*Ռեալ Վալյադոդ*ի» դեմ խաղում։

## Միջազգային կարիերա
2011 թվականին Ֆիգեյրաշը հանդես է եկել Պորտուգալիայի Մ20 հավաքականի կազմում։

## Ձեռքբերումներ
 Սևիլյա
* ՈՒԵՖԱ Եվրոպայի Լիգայի գավաթակիր - 2013/14

## Ծանոթագրություններ

## Արտաքին հղումներ
* Դիոգուի էջը «Սևիլյայի» պաշտոնական կայքում
* Պրոֆիլը transfermarkt.com կայքում

Կատեգորիա:Բենֆիկայի ֆուտբոլիստներ
Կատեգորիա:Բրագայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Պասուշ դե Ֆերեյրայի ֆուտբոլիստներ
Կատեգորիա:Պորտուգալացի ֆուտբոլիստներ
Կատեգորիա:Ջենոայի ֆուտբոլիստներ
Կատեգորիա:Ռիու Ավիի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Օլիմպիակոս Պիրեյոսի ֆուտբոլիստներ
Սթիվեն Կրուգեր

**Սթիվեն Կրուգեր** (, ), ամերիկացի դերասան։ Նա առավել հայտնի է իր՝ Ջոզուա "Ջոշ" Ռոսզա () դերով «Առաջնածինները» սերիալում (), իսկ հետագայում՝ «Սարսափները» ֆիլմում ()։

## Ֆիլմագրություն

## Արտաքին հղումներ

* 

## Ծանոթագրություն

Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Նատաշա Նինկովիչ

**Նատաշա Նինկովիչ** (, ), կինոյի և թատրոնի սերբ դերասանուհի, ով առավել հայտնի է «Փրկիչը», «Կյանք ու պատերազմ», «Մասնագետ», «Թակարդ» ֆիլմերում իր դերակատարումներով։ Մի շարք հեղինակավոր մրցանակների դափնեկիր, հայրենական ու միջազգային կինոփառատոններում բազմից արժանացել է լավագույն դերասանուհու կոչման։

## Կենսագրություն
Նատաշա Նինկովիչը ծնվել է 1972 թվականի հուլիսի 22-ին Հարավսլավիայի Սոցիալիստական Ֆեդերատիվ Հանրապետության Տրեբինյե քաղաքում (ներկայում՝ Սերբական Հանրապետություն, Բոսնիա և Հերցեգովինա)՝ Բրանկո և Միլենա Նինկովիչների ընտանիքում։ Հայրենի քաղաքում ավարտել է միջնակարգ դպրոցը, ինչից հետո մեկնել է Բելգրադ և ընդունվել Բելգրադի համալսարանի դրամատիկական արվեստի ֆակուլտետ, որտեղ սովորել է պրոֆեսոր Վլադիմիր Եվտովիչի մոտ։ Նատաշա Նինկովիչի համակուրսեցիներն են եղել այնպիսի հայտնի արտիստներ, ինչպիսիք են Վոին Չետկովիչը, Սերգեյ Տրիֆունովիչը և Նեբոյշա Գլագովեցը։ Նատաշա Նինկովիչը համալսարանն ավարտել է 1994 թվականին։

Կինոյում նկարահանվել Նատաշա Նինկովիչն սկսել է համալսարանում սովորելու տարիներին՝ 1989 թվականին. նա էպիզոդիկ դերեր է կատարել «Լավագույնը» և «Հոլիվուդի երեք տոմս» ֆիլմերում։ Հայտնի է դարձել 1998 թվականին, երբ նկարահանվել է ամերիկյան «Փրկիչը» ֆիլմի գլխավոր դերերից մեկում։ Ֆիլմը նվիրված էր Բոսնիական պատերազմի ողբերգական դեպքերին։ Այդ դերակատարկան համար Նինկովիչն արժանացել է մի շարք հեղինակավոր կինոմրցանակների, մասնավորապես Սոչիում կայացած «Կինոտավր» կինոփառատոնում ճանաչվել է լավագույն դերասանուհի, Նիշում կայացած սերբական կինոփառատոնում արժանացել է մի քանի մրցանակների։

2003 և 2004 թվականներին Նատաշա Նինկովիչը նկարահանվել է «Մասնագետ» ֆիլմում և «Խառը ամուսնություն» հեռուստասերիալում համապատասխանաբար։ 2006 և 2007 թվականներին նշանակալի են եղել նրա դերերը «Խենթը, խճճվածը, նորմալը» սերիալում և «Թակարդ» ֆիլմում, որը նույնպես արժանացել է տարբեր հարգի մի շարք մրցանակների։ 2008 թվականին նկարահանվել է «Վիրավոր արծիվը» ֆիլմի գլխավոր դերերից մեկում։

Նատաշա Նինկովիչը բազմաթիվ դերերով հանդես է եկել Բելգրադի Ազգային թատրոնի բեմում։ Արժանացել է մի քանի թատերական մրցանակների. 2002 թվականին նրան շնորհվել է «Կոմեդիայի օրեր» փառատոնի մրցանակ «Ամռան գիշերվա երազ» ներկայացման մեջ կատարած դերի համար։ 2005 թվականին Բելգրադի դրամատիկական թատրոնի կողմից ճանաչվել է լավագույն դերասանուհի «Տրանսիլվանիա» ներկայացման մեջ իր դերակատարման համար։ Երեք անգամ ճանաչվել է Բելգրադի Ազգային թատրոնի լավագույն դերասանուհի (2001, 2002, 2010)։

Նատաշա Նինկովիչը բնակվում է Բելգրադում։ Ամուսնացած է Նենադ Շարենացի հետ։ Նրանք ունեն երկու երեխա՝ երկվորյակներ Լուկան ու Մատիան։

## Ֆիլմագրություն

|

## Ծանոթագրություններ

## Արտաքին հղումներ
* 

Կատեգորիա:Սերբ դերասանուհիներ
Կատեգորիա:Սերբ սցենարիստներ
Վիտեզսլավ Հալեկ

**Վիտեզսլավ Հալեկ** (, ), չեխ բանաստեղծ, դրամատուրգ, արձակագիր, լրագրող, գրաքննադատ, հրապարակախոս։

Յան Ներուդայի հետ միասին համարվում են չեխական ժամանակակից պոեզիայի հիմնադիրները։

## Կենսագրություն
Վիտեզսլավ Հալեկը ծնվել է Չեխիայի Օդոլենա Վոդա քաղաքում։ Ավարտել է Պրահայի ակադեմիական գիմնազիան։ Եղել է Յան Ներուդայի ընկերն ու համագործակիցը։ Եղել է չեխ գրական կյանքի ակտիվ մասնակիցն ու կազմակերպիչը, մի շարք ամսագրերի գրական քննադատն ու խմբագիրը, երկար տարիներ ղեկավարել է «Ումելեցկա բեսեդա» ընկերության գրական բաժինը։ Հալեկին ժողովրդականություն է բերել «Երեկոյան երգեր» (1958) բանաստեղծությունների առաջին ժողովածուն, որով նա հաստատվել է որպես բանաստեղծ-քնարերգու։

Լիրիկական բանաստեղծությունների երկրորդ գիրքը՝ «Բնության մեջ», լույս է տեսել 1872-1874 թվականներին։ Այս ժողովածուի բանաստեղծություններով նա գովերգում է հայրենի երկրի բնաշխարհի գեղեցկությունը։ Այդ երգերի մեջ բացահայտ հնչում են հակակղերական մոտիվներ, բողոք ընդդեմ կրոնական դոգմաների, որոնք խոչընդոտում են մարդկային անհատի ազատ զարգացմանը։

Չեխ ազգային պոեզիայի մեջ մեծ ավանդ են հանդիսացել Հալեկի սոցիալական բալլադները, որոնք հիմնականում տեղ են գտել «Հեքիաթներ մեր գյուղի մասին» (1874) ժողովածուում։ Հալեկի բանաստեղծություններից շատերը ժողովրդի մեջ են մտել իբրև ժողովրդական երգեր։ 
մինի|Հալեկի տունը ծննդավայրում

## Երկեր
* Večerní písně (Երեկոյան երգեր), 1859
* V přírodě (Բնության մեջ), 1872
* Antonín Dvořák, Vítězslav Hálek: Սպիտակ լեռների ժառանգները, Op. 30, B 134

## Ծանոթագրություններ

## Գրականություն
* Chaloupka A., Vítězsláv Hálek, Praha, 1949; Nejedlý Zd., Tyl, Hálek, Jirásek, 2 vyd., Praha, 1951; 
* Dostal V., Hálek sociální, Praha, 1951; 
* Jeřábek D., Vítězsláv Hálek a jeho úloha ve vývoji české literární kritiky 19 století, Praha, 1959; 
* Dějiny české literatury, [sv.] 3, Praha, 1961; 
* Соловьева А. П., В. Галек, в кн.: Очерки истории чеш. лит-ры XIX—XX вв., М., 1963.

## Արտաքին հղումներ
* ГА́ЛЕК (Hálek), Витезслав

Կատեգորիա:Չեխ բանաստեղծներ
Կատեգորիա:Չեխ գրողներ
Կատեգորիա:Թոքաբորբից մահացածներ
Կատեգորիա:19-րդ դարի բանաստեղծներ
Կատեգորիա:Չեխ լրագրողներ
Կատեգորիա:Չեխ դրամատուրգներ
Կատեգորիա:Չեխ արձակագիրներ
Կատեգորիա:Չեխ հրապարակախոսներ
Կատեգորիա:Բանաստեղծներ այբբենական կարգով
Դոքսոգրաֆներ

**Դոքսոգրաֆներ**, անտիկ գրողներ, որոնք իրենց երկերում շարադրել են հին փիլիսոփաների մտքերը։ Դոքսոգրաֆիական գրականության հիմնադիրը համարվում է Արիստոտելի աշակերտ Թեոֆրաատը։ Մեզ են հասել մի շարք դոքսոգրաֆների երկեր և անուններ՝ Կեղծ–Պլուտարքոս (մ․ թ․ 2-րդ դար), Հովհաննես Ստոբ (ըստ երևույթին մ․ թ․ 5-րդ դար), Դիոգենես Լաերտցի (մ․ թ․ 3-րդ դար), Սեկստ–Էմսյիրիկ (2-րդ դարի կես)։

Կատեգորիա:Անտիկ գրողներ
Կատեգորիա:Փիլիսոփայական գրականություն
Կատեգորիա:Կրոնի պատմություն
Կատեգորիա:Փիլիսոփայության պատմություն
Ֆիլիպպո Գրանդի

**Ֆիլիպպո Գրանդի** (, , Իտալիա), իտալացի դիվանագետ և քաղաքական գործիչ, որը հիմնականում ակտիվ է Միավորված Ազգերի Կազմակերպության մարդասիրական գործողություններում։ 2010 թվականից 2014 թվականը նա զբաղեցրել է ՄԱԿ-ի Մերձավոր Արևելքում Պաղեստինի փախստականների օգնության և աշխատանքների գործակալության (ՄԱՕԱԳ) գլխավոր հանձնակատարի պաշտոնը։ Նա ավելի վաղ (2005 թվական), աշխատել է որպես Գլխավոր հանձնակատարի տեղակալ։ 2015 թվականի նոյեմբերի 11-ին ՄԱԿ-ի Գլխավոր քարտուղար Բան Կի Մունը հայտարարել է, որ Ֆիլիպպո Գրանդիին մտադիր է նշանակել որպես ՄԱԿ-ի Փախստականների հարցերով գերագույն հանձնակատարի գրասենյակ գերագույն հանձնակատար։ 2016 թվականից նա զբաղեցրել է գերագույն հանձնակատարի պաշտոնը։ Օլիմպիական դափնեկիր է՝ մրցանակը ստացել է Փարիզ 2024 Օլիմպիական խաղերի բացման արարողության ժամանակ։

## Կրթություն
Ֆիլիպպո Գրանդին Վենետիկի և Միլանի համալսարաններում, Հռոմի Պապական Գրիգորյան համալսարանում ունեցել է փիլիսոփայության բակալավրի աստիճան։

## Կարիերա
Ֆիլիպպո Գրանդին սկսել է իր կարիերան 1988 թվականից, աշխատելով ՄԱԿ-ի Փախստականների հարցերով գերագույն հանձնակատարի գրասենյակում (ՄԱՓԳՀ), ինչպես նաև աշխատել է տարբեր երկրներում, այդ թվում՝ Սուդանում, Սիրիայում, Թուրքիայում Իրաքում։ Նա նաև ղեկավարել է մի շարք արտակարգ գործողություններ, այդ թվում՝ Քենիայում, Բենինում, Գանայում, Լիբերիայում, Կենտրոնական Աֆրիկայի մեծ լճերի շրջանում, Եմենում և Աֆղանստանում։

1996 թվականից 1997 թվականը նա Կոնգոյի Դեմոկրատական Հանրապետությունում քաղաքացիական պատերազմի ժամանակ ՄԱԿ-ի մարդասիրական գործողությունների և փախստականների հարցերով կոմիտեի դաշտային համակարգողն էր։

1997 թվականից 2001 թվականը նա աշխատեց Ժնևում փախստականների հարցերով կոմիտեի գործադիր գործակալությունում որպես հատուկ ասիստենտ և հետո անձնակազմի ղեկավար։

2001 թվականից 2004 թվականը նա աշխատել է որպես ՄԱԿ-ի Փախստականների հարցերով գերագույն հանձնակատար։

Այնուհետև 2014 թվականին Գրանդին տեղափովեց և միացավ Աֆղանստանում Միավորված ազգերի կազմակերպության աջակցության առաքելությանը, որտեղ ծառայեց որպես Քաղաքական հարցերով Գերագույն հանձնակատարի հատուկ ներկայացուցիչ 2004-2005 թվականներին։ 2005 թվականին տեղափոխվեց ՄԱՕԱԳ (ՄԱԿ-ի Մերձավոր Արևելքում Պաղեստինի փախստականների օգնության և աշխատանքների գործակալություն), նախ որպես Գլխավոր հանձնակատարի տեղակալ, այնուհետև 2006 թվականից 2014 թվականը որպես գլխավոր հանձնակատար։

## Ծանոթագրություններ

## Արտաքին հղումներ
* ՄԱԿ կենսագրություն, 

Կատեգորիա:ՄԱԿ
Կատեգորիա:Իտալացի դիվանագետներ
Կատեգորիա:Իտալիայի քաղաքական գործիչներ
Կատեգորիա:Միլանի համալսարանի շրջանավարտներ
Կատեգորիա:ՄԱԿ-ի պաշտոնյաներ
Կատեգորիա:Իտալացի փիլիսոփաներ
Կատեգորիա:Իտալացի պատմաբաններ
Դպրություն

**Դպրություն**, առավել տարածված նշանակություններից են՝

* Գիր, այբուբեն, գրավոր մշակույթ 
* Գրագիտություն, կրթություն, ուսում 
* Մատենագրություն, գրականություն, քերթողական արվեստ 
* Գիրք, գրքի առանձին բաժին, գլուխ 
* Դպրի (գրագրի, գրչի) զբաղմունքը, մասնագիտությունը։

Կատեգորիա:Գիր
Հենրի Մինցբերգ

**Հենրի Մինցբերգ** (, ), Մոնրեալի ՄաքԳիլի համալսարանում մենեջմենթի պրոֆեսոր։

## Կենսագրություն
Ավարտել է ՄաքԳիլի համալսարանի մեքենաշինական ֆակուլտետը, աշխատել է Կանադական երկաթուղու գործառնական հետազոտությունների բաժնում։ Ապա փիլիսոփայության դոկտորի աստիճան է ստացել Մասաչուսեթսի տեխնոլոգիական համալսարանի Մենեջմենթի Սլոանյան դպրոցում։ Այդ ժամանակվանից դասավանդում է ՄաքԳիլի համալսարանի մենեջմենթի ֆակուլտետում։ Բացի այդ՝ Քարնեգի Մելոն, d’Aix-Mardeill, École des hautes études commerciales, Մոնրեալի համալսարանների, Լոնդոնի բիզնես դպրոցի և INSEAD համալսարանի պրոֆեսոր է։ Ողջ աշխարհի համալսարանների 15 պատվավոր դիպլոմների դափնեկիր է։

Մինցբերգը հրապարակել է 15 գիրք. վերջինը, որը հեղինակել է 2009 թվականին, կրում է «Գործի՛ր արդյունավետ։ Մենեջմենթի լավագույն պրակտիկա».: Գրքում վերլուծվում է 29 մենեջերների տարբեր բնագավառների՝ բիզնեսի, պետական ծառայության, առողջապահության, սիմֆոնիկ նվագախմբի աշխատանքը։ Ստացված տվյալները Մինցբերգը ձևակերպել է մի համակարգի մեջ, որը պատկերացում է տալիս ժամանակակից մենեջմենթի մասին և կոտրում է բազում կառավարչական կարծրատիպեր։

Մինցբերգը հրապարակել է 150-ից ավելի հոդվածներ, որոնցից երկուսը ստացել են «Harvard Business Review» ամսագրի ՄակՔինզի մրցանակը։ Հենրի Մինցբերգը արժանացել է նշանավոր գիտական և ճյուղային ասոցիացիաների մրցանակների, այդ թվում՝ Մենեջմենթի ակադեմիայի, Ռազմավարական մենեջմենթի համայնքի և Կառավարչական խորհդրատվության ասոցիացիայի։

## Տեսական հայացքներ
Մինցբերգի կարծիքով թե՛ կառավարիչները, թե՛ ամբողջ հասարակությունը ընդունում են մենեջմենթը ավելի շուտ որպես գիտություն և որպես մասնագիտություն, որը կարելի է սովորել համալսարանի պատերի ներքո։ Ներկայումս առանձնացվում է մենեջմենթի երկու հասկացություն. 
# Որպես արվեստ, որին տիրապետել առանց փորձի անհնար է։ Միայն փորձի շնորհիվ կարելի է հասկանալ կառավարչական գործընթացի անսահման շատ նրբությունները, սեփական գիտելիքները գործածել տրված առաջադրանքի ենթատեքստում։ 
# Որպես գիտություն, որի հիմքը կարելի է ուսանել և որը կարելի է գործածել։

## Կազմակերպության զարգացման երեք ծրագիր
Հենրի Մինցբերգն առաջադրել է կազմակերպության զարգացման տարբեր ծրագրեր։ Նրանք բոլորը կառուցված են այն գաղափարի շուրջ, որ ղեկավարները ամենից լավ սովորում են՝ վերլուծելով իրենց սեփական փորձը գործընկերների խմբում։

Այսօր զարգանում են այդ ծրագրերից երեքը.
:* International Masters Program in Practicing Management IMPM վարպետի մակարդակի ծրագիր (ուսուցումը տեղի է ունենում գործընկերների ղեկավարչական փորձի հիման վրա),
:* International Masters for Health Leadership անունը կրող նմանատիպ ծրագիր առողջապահության բնագավառում,
:* CoachingOurselves, ոչ ձևական բնույթ ունեցող ուսուցում աշխատավայրերում ղեկավարների համար։

## Ծանոթագրություններ

## Արտաքին հղումներ
* Հենրի Մինցբերգի պաշտոնական կայքը

Կատեգորիա:Կանադացի ակադեմիկոսներ
Կատեգորիա:Կանադացի գիտնականներ
Կատեգորիա:Կանադացի գրողներ
Կատեգորիա:Կանադացի տնտեսագետներ
Կատեգորիա:Մասաչուսեթսի տեխնոլոգիական ինստիտուտի շրջանավարտներ
Քայլին Ռեմբո

**Քայլին Թրեյոն Ռեմբո** (, ), ամերիկացի դերասան։ Նա հայտնի է Չարլզ Ջոնսոնի դերով «Առաջին ընտանիք» հեռուստասերիալում և Մեյսոն Հեվիթի դերով՝ MTV հեռուստաալիքի «Պատանի գայլը» հեռուստասերիալում։

## Վաղ տարիներ
Քայլին Ռեմբոն ծնվել է Կալիֆոռնիայում 1996 թվականին, ունի Ֆեիթ Ռեմբո անունով քույր։

Քայլին Ռեմբոն իր կարիերան սկսել է վաղ տարիքում՝ գովազդելով տարբեր ապրանքներ, ինչպիսիք են «Lee Jeans»–ը, «Hasbro»–ը, «Ուոլթ Դիսնեյ ընկերություն»–ը և «Mattel Toys»–ը, ապա 8 տարեկան հասակում նա սկսեց հետաքրքրվել դերասանությամբ և հաճախել դերասանական դասերի։

Ռեմբոն նաև սկսնակ գրող է, ով հույս ունի, որ մի օր կգրի իր սեփական սցենարը։

## Կարիերա
Ռեմբոն իր առաջին պաշտոնական դերը կատարել է «Ռիդը գծերի միջև» սիթքոմում, հետագայում նկարահանվել է «Հանցագործ մտքեր» հեռուստասերիալում։ 2013 թվականին նա նկարահանվել է «Էնդերի խաղը» ֆիլմում՝ մարմնավորելով Դինք Միքերին։

2014 թվականին Ռեմբոն մարմավորել է Մեյսոն Հեվիթին MTV հեռուստաալիքի «Պատանի գայլը» հեռուստասերիալում։

## Ֆիլմագրություն
### Ֆիլմ

## Հեռուստատեսություն

## Ծանոթագրություններ

## Արտաքին հղումներ
* Քայլին Ռեմբոն Internet Movie Database–ում
* Քայլին Ռեմբոն Ինստագրամում
*Քայլին Ռամբոն Թվիթթերում

Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Հեռուստատեսային դերասաններ
Յարոսլավ Վրխլիցկի

**Յարոսլավ Վրխլիցկի** (, կեղծանունը՝ Էմիլ Ֆրիդա, ), չեխ բանաստեղծ, արձակագիր, դրամատուրգ, թարգմանիչ։

Դերասանուհի, լրագրող, դրամատուրգ, բանաստեղծուհի, գրող և թարգմանչուհի Եվա Վրխլիցկայի հայրը, թարգմանիչ, թատերական քննադատ Բեդրժիխ Ֆրիդայի եղբայրը։

## Կենսագրություն
Յարոսլավ Վրխլիցկին ծնվել է առևտրականի ընտանիքում։ Ավարտել է Պրահայի համալսարանը։ Տպագրվել սկսել է 1870-ական թվականների սկզբից։ «Հնագույն ասքեր» (1883), «Էպոպեայի բեկորներ» (1886), «Էպոպեայի նոր բեկորներ» (1895), «Աստվածներ և մարդիկ» (1899) և այլ բանաստեղծությունների ժողովածուներ մտել են մեկ ընդհանուր անվան տակ՝ «Մարդկության էպոպեա»։ Վրխլիցկին փորձել է փիլիսոփայորեն իմաստավորել և ցույց տալ մարդկության զարգացման պատմական ընթացքը։ Սակայն պատմական փաստերի ընտրության մեջ հայտնի էկլեկտիզմը խանգարել է բանաստեղծին իրականացնել իր վրա դրված խնդիրը։ Նրա ամենանշանավոր ստեղծագործություներից մեկը՝ «Գյուղական բալլադները», լույս է տեսել 1885 թվականին։ Վրխլիցկին չեխական պոեզիայի մեջ բերել է բանաստեղծական նոր ձևեր ու չափեր։

## Ստեղծագործություններ
[մինի|«Լյումիրականները», (ձախից աջ` [Յուլիուս Զեյեր, Յոզեֆ Վացլավ Սլադեկ, Յարոսլավ Վրխլիցկի (1879)]]
**Արձակ**
* Barevné střepy
* Loutky
* Povídky ironické a sentimentální
**Լիրիկական**
* *Z hlubin*
* *Rok na jihu*
* *Dědictví Tantalovo*
* *Brevíř moderního člověka*
* *Eklogy a písně* psány ve formě dialogu
* *Poutí k Eldorádu*
* *Dojmy a rozmary*
* *Hudba v duši*
* *Moje sonáta*
* *Zlatý prach*
* *Okna v bouři*
* *Písně poutníka*
* *Pavučiny*
* *Korálové ostrovy*
**Էպիկական**
* *Zlomky epopeje*
** *Duch a svět*
** *Selské ballady*
* *Nové zlomky epopeje*
* *Kytka balad*
* *Fresky a gobelíny*
* *Epické básně*
* *Perspektivy*
* *Mythy*
## Ծանոթագրություններ

## Արտաքին հղումներ
* Josef Václav Sládek

Կատեգորիա:Չեխ բանաստեղծներ
Կատեգորիա:Չեխ գրողներ
Կատեգորիա:20-րդ դարի բանաստեղծներ
Կատեգորիա:19-րդ դարի թարգմանիչներ
Կատեգորիա:20-րդ դարի թարգմանիչներ
Կատեգորիա:19-րդ դարի բանաստեղծներ
Կատեգորիա:Պոլիգլոտներ
Կատեգորիա:Չեխ լեզվաբաններ
Կատեգորիա:Չեխ դրամատուրգներ
Կատեգորիա:Գրաքննադատներ
Կատեգորիա:Չեխ լրագրողներ
Կատեգորիա:Չեխ արձակագիրներ
Կատեգորիա:Չեխիայի քաղաքական գործիչներ
Կատեգորիա:Կարլի համալսարանի շրջանավարտներ
Կատեգորիա:20-րդ դարի տղամարդ գրողներ
Կատեգորիա:Չեխ թարգմանիչներ
Կատեգորիա:Չեխ մանկավարժներ
Կատեգորիա:Բանաստեղծներ այբբենական կարգով
Շատո Վերդյոն

**Շատո Վերդյոն** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լե Կաբան կանտոնի կազմի մեջ։ Հանդիսանում է Ֆուա շրջանը։

Համայնքի INSEE կոդ՝ 09096։

## Բնակչություն
Համայնքի բնակչությունը 2008 թվականին կազմում էր 54 մարդ։

## Տնտեսություն
2007 թվականի տվյալներով 30 աշխատունակ տարիքի մարդկանցից (15-64 տարեկան) 20-ը տնտեսապես ակտիվ էին, 10-ը անգործ (ակտիվության ցուցանիշը 66,7 %, 1999 թվականին եղել է՝ 42,9 %)։ 20 աշխատունակ բնակիչներից 17-ը աշխատում էին (10 տղամարդ և 7 կին), անաշխատանք էին 3-ը (1 տղամարդ և 2 կին)։ 10 անգործ մարդկանցից 2-ը աշակերտներ կամ ուսանողներ են, 5-ը թոշակառու, 3-ը չէին աշխատում այլ պատճառներով։

## Տեսարժան վայրեր
* Շատո Վերդյոն է դը Գյուդան դղյակ
* Դղյակ (XII դար)
* Դղյակ (XVIII դար)
* Ժամատուն (XIX դար)

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Ֆրեշնե

**Ֆրեշնե** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Ֆուա Ռուրալ կանտոնի կազմի մեջ։ Հանդիսանում է Ֆուա շրջանը։

Համայնքի INSEE կոդ՝ 09126։

## Բնակչություն
Համայնքի բնակչությունը 2008 թվականին կազմում էր 98 մարդ։

## Տնտեսություն
2007 թվականի տվյալներով 59 աշխատունակ տարիքի մարդկանցից (15-64 տարեկան) 42-ը տնտեսապես ակտիվ էին, 17-ը անգործ (ակտիվության ցուցանիշը 71,2 %, 1999 թվականին եղել է՝ 65,0 %)։ 42 աշխատունակ բնակիչներից 36-ը աշխատում էին (19 տղամարդ և 17 կին), անաշխատանք էին 6-ը (4 տղամարդ և 2 կին)։ 17 անգործ մարդկանցից 3-ը աշակերտներ կամ ուսանողներ են, 11-ը թոշակառու, 3-ը չէին աշխատում այլ պատճառներով։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Ֆոռնե

**Ֆոռնե** (), համայնք Ֆրանսիայում՝ Միջին Պիրենեյան մարզի Արյեժ գավառում։ Մտնում է Լը Մաս դ’Ազիլ կանտոնի կազմի մեջ։ Համայնքի շրջանը Պամեն է։

Համայնքի INSEE կոդ՝ 09123։

## Բնակչություն
Համայնքի բնակչությունը 2008 թվականին կազմում էր 109 մարդ։

## Տնտեսություն
2007 թվականի տվյալներով 76 աշխատունակ տարիքի մարդկանցից (15-64 տարեկան) 59-ը տնտեսապես ակտիվ էին, 17-ը անգործ (ակտիվության ցուցանիշը 77,6 %, 1999 թվականին եղել է՝ 65,2 %)։ 59 աշխատունակ բնակիչներից 50-ը աշխատում էին (32 տղամարդ և 18 կին), անաշխատանք էին 9-ը (6 տղամարդ և 3 կին)։ 17 անգործ մարդկանցից 3-ը աշակերտներ կամ ուսանողներ են, 8-ը թոշակառու, 6-ը չէին աշխատում այլ պատճառներով։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Յոզեֆ Վացլավ Սլադեկ

**Յոզեֆ Վացլավ Սլադեկ** (, ), չեխ բանաստեղծ, լրագրող, թարգմանիչ։ Չեխական մանկական գրականության հիմնադիրներից։

## Կենսագրություն
Յոզեֆ Վացլավ Սլադեկը ծնվել է Չեխիայի Զբիրոհ քաղաքում։ Ավարտել է Պրահայի համալսարանը։ Երկար տարիներ ղեկավարել է Յան Ներուդայի և Վիտեզսլավ Հալեկի հիմնադրած «Լյումիր» () գրական ամսագիրը։ Սլադեկի ստեղծագործական ժառանգությունը գլխավորապես ոչ մեծ ռեալիստական բանաստեղծություններն են՝ հագեցած սոցիալական և ազգային-ազատագրական թեմաներով։ Նրա ստեղծագործության առաջատար հերոսը չքավոր գյուղացին է։ Բանաստեղծի լիրիկական բանաստեղծությունները ներծծված են ժողովրդական երգերով։ Սլադեկի ստեղծագործության մեջ կենտրոնական դեր են գրավում «Գյուղական երգերը» (1889), «Չեխական սոնետներ» (1890) և «Չեխական երգեր» (1892) ժողովածուները։ Սլադեկի գրական ժառանգության մեջ էական տեղ են գրավում նրա՝ մանուկների համար գրած բանաստեղծությունները։
մինի

## Ստեղծագործություններ
* *Jiskry na moři* (1880)
* *Světlou stopou* (1881)
* *Na prahu ráje* (1883)
* *Ze života* (1884)
* *Sluncem a stínem* (1887)
* *České znělky*
* *Selské písně* (1890)
** *Velké, širé rodné lány*.
* *Starosvětské písničky* (1891)
* *Směska* (1891)
* *České písně* (1892)
* *V zimním slunci*(1897)
* *Nové selské písně*
* *Za soumraku* (1907)
* *Léthé a jiné básně*

## Ծանոթագրություններ

## Արտաքին հղումներ
* Josef Václav Sládek

Կատեգորիա:Չեխ բանաստեղծներ
Կատեգորիա:Չեխ գրողներ
Կատեգորիա:Չեխ թարգմանիչներ
Կատեգորիա:Չեխ լրագրողներ
Կատեգորիա:Կարլի համալսարանի շրջանավարտներ
Կատեգորիա:Չեխ մանկավարժներ
Կատեգորիա:Չեխ մանկագիրներ
Էգ Ժյոնտ

**Էգ Ժյոնտ ** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լա Բաստիդ դե Սերու կանտոնի կազմի մեջ։ Հանդիսանում է Ֆուա շրջանը։

Համայնքի INSEE կոդ՝ 09001։

## Բնակչություն
Համայնքի բնակչությունը 2008 թվականին կազմում էր 41 մարդ։

## Տնտեսություն
2007 թվականի տվյալներով 20 աշխատունակ տարիքի մարդկանցից (15-64 տարեկան) 14-ը տնտեսապես ակտիվ էին, 6-ը անգործ (ակտիվության ցուցանիշը 70,0 %, 1999 թվականին եղել է՝ 41,4 %)։ 14 աշխատունակ բնակիչներից 14-ը աշխատում էին (9 տղամարդ և 5 կին), անաշխատանք մարդիկ չկային։ 6 անգործ մարդկանցից 3-ը թոշակառու, 3-ը չէին աշխատում այլ պատճառներով։

## Պատկերասրահ

Պատկեր:Moulin du Pas del Roc.jpg|Ջրաղաց՝ *Pas del Roc*
Պատկեր:Monument aux morts d'Aigues-Juntes.jpg|Զինվորական հուշարձան
Պատկեր:Église d'Aigues-Juntes 2.jpg|Եկեղեցի


## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Էլյին (քաղաք)

**Էլյին** (), Իսպանիայում գտնվող մունիցիպալիտետ, որը մտնում է Ալբասետե նահանգի և Կաստիլիա-Լա Մանչա ինքնավար մարզի կազմի մեջ։ Մունիցիպալիտետի տարածքը կազմում է 778,73 կմ²։ Բնակչության թիվը 2010 թվականի մարդահամարի տվյալներով կազմել է 31 109 մարդ։ Նահանգի վարչական կենտրոնից գտնվում է 60 կմ հեռավորության վրա։

## Սպորտ
Քաղաքում գործում է «Բակու Էլյին Դեպորտիվո» ֆուտբոլային ակումբը։

## Պատկերասրահ

Պատկեր:Hellin-Albacete-iglesia-Asuncion.jpg|Եկեղեցի
Պատկեր:Hellin-Albacete-iglesia-Asuncion-detalle.jpg|Եկեղեցի
Պատկեր:Cancarix-Hellin-piton-volcanico-de-Cancarix.jpg|


## Աղբյուրներ
* Ayuntamiento de Hellín
* Estado del Embalse de Camarillas
* Portal Joven de la Ciudad de Hellin 
* Foros para Albacete y Provincia
* Ciudadhellin.com
* Escuela Oficial de Idiomas Conde de Floridablanca 

Կատեգորիա:Ալբասետե պրովինցիայի բնակավայրեր
Կատեգորիա:Իսպանիայի բնակավայրեր
Ֆուգա է Բարինյոֆ

**Ֆուգա է Բարինյոֆ** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լավլանե կանտոնի կազմի մեջ։ Հանդիսանում է Ֆուա շրջանը։

Համայնքի INSEE կոդ՝ 09125։

## Բնակչություն
Համայնքի բնակչությունը 2008 թվականին կազմում էր 513 մարդ։

## Տնտեսություն
2007 թվականի տվյալներով 293 աշխատունակ տարիքի մարդկանցից (15-64 տարեկան) 167-ը տնտեսապես ակտիվ էին, 126-ը անգործ (ակտիվության ցուցանիշը 57,0 %, 1999 թվականին եղել է՝ 65,0 %)։ 167 աշխատունակ բնակիչներից 145-ը աշխատում էին (78 տղամարդ և 67 կին), անաշխատանք էին 22-ը (9 տղամարդ և 13 կին)։ 126 անգործ մարդկանցից 30-ը աշակերտներ կամ ուսանողներ են, 49-ը թոշակառու, 47-ը չէին աշխատում այլ պատճառներով։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Արյեժ գավառի բնակավայրեր
Կատեգորիա:Ֆրանսիայի համայնքներ
Խիստ ցամաքային կլիմա

**Խիստ ցամաքային կլիմա,** չափավոր կլիմայական գոտուն բնորոշ կլիմայի տեսակ, որը բնորոշ է մայրցամաքների ներքին շրջաններին, որոնք մեկուսացված են համաշխարհային օվկիանոսից և գտնվում են բարձր ճնշման տակ գտնվող տարածքների ազդեցության տակ։

## Առանձնահատկություններ
Գրեթե ողջ տարվա ընթացքում այստեղ տիրում է չափավոր կլիմայական գոտու ցամաքային օդը, եղանակի տեսակը՝ անտիցիկլոնային է, տեղումների քանակն աննշան է՝ 400 մմ-ից քիչ, խոնավության մակարդակը այնքան էլ բարձր չէ՝ գործակիցը 1-ից ցածր է։ Քամիները, որպես կանոն, թույլ են։ Բնորոշ են ջերմաստիճանի ամպլիտուդայի մեծ տատանումներ՝ ինչպես տարեկան, այնպես էլ օրական։ Ձմեռները երկարատև են, սակավաձյուն և շատ ցուրտ՝ բևեռում գտնվող Սախա-Յակուտիայի Հանրապետության կենտրոնական և արևելյան շրջաններում հնարավոր են մինչև -65 ˚C սառնամանիքներ։ Ամառը, որպես կանոն, տաք է (ամենատաք ամսվա ջերմաստիճանը կազմում է 15-20 ˚C, միջին առավելագույնը՝ 25 ˚C-ից ավել), բայց կարճ, տեղումները համեմատաբար ավելի շատ են, քան ձմռանը, ամենաշատ տեղումները թափվում են հուլիսին։

## Խիստ ցամաքային կլիմա ունեցող շրջաններ
Խիստ ցամաքային կլիման հանդիպում է միայն Հյուսիսային կիսագնդում։ Դա պայմանավորված է նրանով, որ Հարավային կիսագնդի չափավոր կլիմայական գոտում գրեթե չկա ցամաք, հետևաբար, չկան պայմաններ ցամաքային օդային զանգվածների ձևավորման համար։ Բնորոշ է Հյուսիսային Ամերիկայի և Եվրասիայի ներքին շրջաններին, Ռուսաստանի տարածքում դա Արևելյան և Կենտրոնական Սիբիրն է։ Խիստ ցամաքային կլիմայի օրինակ է Յակուտսկը, որը գտնվում է Սախա-Յակուտիայի Հանրապետության կենտրոնական մասում։

## Տես նաև
* Չափավոր ցամաքային կլիմա

## Ծանոթագրություններ

Կատեգորիա:Կլիմայագիտություն
Կատեգորիա:Կլիմա
Անտոնին Սովա

**Անտոնին Սովա** (, ), չեխ գրող, բանաստեղծ։

## Կենսագրություն
Անտոնին Սովան ծնվել է Հարավային Չեխիայում, ուսուցչի ընտանիքում։ Երկու տարեկան հասակից մեծացել է Լուկավեցում, որտեղ ծանոթացել է Յարոսլավ Վրխլիցկու քույրերի հետ։ Սովորել է Տաբորի Պելհրիմովի քերականական դպրոցում, 1881-1885 թվականներին՝ Պիսեկում։ Պիսեկում ծանոթացել է Ադոլֆ Հեյդուկի հետ, ով օգնել է նրան տպագրելու իր առաջին բանաստեղծությունները գրական ամսագրերում (գրական անունը՝ Իլյա Գեորգով, Լումիրի համար՝ Վալբուրգա Տուրկովա)։ Դպրոցական տարիներին արժանացել է վատ վարքի, քանի որ անտեսելով արգելքը՝ այգում կրել է չեխական եռագույն փողկապ։
Իրավագիտություն ուսանել է Պրահայում, սակայն ֆինանսի պատճառով չի ավարտել ուսումը։ Յարոսլավ Վրխլիցկու աջակցությամբ աշխատանք է գտել Օտո գիտական հանրագիտարանի խմբագրական բաժնում, այնուհետև աշխատել է Պրահայի քաղաքային բժշկական բաժնում, մինչև թոշակի անցնելն եղել է Պրահայի քաղաքային գրադարանի տնօրենը։ Ամուսնացել է իրենից 20 տարով երիտասարդ Մարի Կովարիկոցի հետ, 1901 թվականին ծնվել է որդին՝ Յանը։ Տարիներ անց զույգը բաժանվել է։ Չեխոսլովակիայի սահմանադրության ընդունումից հետո ապրել է Պրահայում, նրան հաճախ այցելել են երիտասարդ գրողներ։ 1924 թվականին տեղափոխվել է Պացով, որտեղ էլ մահացել է 1928 թվականին։ Թաղման արարողությունը տեղի է ունեցել Պրահայում, մասունքները թաղված են Պացովում։

## Ստեղծագործություններ
Սովան գրել է լիրիկական բանաստեղծություններ։ Ստեղծագործությունները հագեցած են հայրենասիրությամբ։ Դրանցում բացահայտվում է հավատը լուսավոր ապագայի նկատմամբ։ Սովայի նշանակալի ստեղծագործություններն ընդգրկվել են «Իմ երկրից» (1892), «Կարեկցանք և բողոք» (1894), «Ընկճված հոգի» (1896), «Անվեհեր ճակատագրեր» (1906) և «Երգեր հայրենիքիս» (1918) ժողովածուների մեջ։

### Պոեզիա
* *Realistické sloky* (1890)
* *Lyrika lásky a života*
* *Květy intimních nálad* (1891)
* *Z mého kraje* (1893)
* *Soucit i vzdor* (1894)
* *Zlomená duše* (1896)
** impresionismus
* *Vybouřené smutky* (1897)
* *Údolí nového království* (1900)
* *Ještě jednou se vrátíme* (1900)
* *Dobrodružství odvahy*
* *Zápasy a osudy*
* *Zpěvy domova* (1918)
* *Drsná láska* (1927)
* *Krvácející bratrství* (1920)
* *Básníkovo jaro* (1921)
* *Jasná vidění* (1922)
* *Básně nesobeckého srdce* (1922)
* *Naděje a bolesti* (1924)
* *Krvácející bratrství*
* *Vrchol lásky*

### Արձակ
* *Ivův román*
* *Pankrác Budecius, kantor*
* *Výpravy chudých (1903)*
* *O milování, lásce a zradě (1909)*
* *Tóma Bojar (1910)*

## Ծանոթագրություններ

## Արտաքին հղումներ
* Անտոնին Սովա, կենսագրական, ստեղծագործություններ

Կատեգորիա:19-րդ դարի բանաստեղծներ
Կատեգորիա:20-րդ դարի բանաստեղծներ
Կատեգորիա:Բանաստեղծներ այբբենական կարգով
Կատեգորիա:Գրադարանավարներ
Կատեգորիա:Չեխ բանաստեղծներ
Կատեգորիա:Չեխ գրողներ
Կատեգորիա:Չեխ թարգմանիչներ
Կատեգորիա:Չեխ լրագրողներ
Մուլա (Իսպանիա)

**Մուլա** (), Իսպանիայում գտնվող մունիցիպալիտետ, որը մտնում է Մուրսիա նահանգի և Մուրսիա ինքնավար մարզի կազմի մեջ։ Մունիցիպալիտետը գտնվում է Ռիո Մուլա կոմարկիի կազմում։ Տարածքը կազմում է 633,38 կմ²։ Բնակչությունը 2010 թվականի մարդահամարի տվյալներով կազմել է 17 076 մարդ։ Նահանգի վարչական կենտրոնից հեռավորությունը կազմում է 34 կմ։

Քաղաքի հովանավորողը համարվում է սուրբ Ֆելիպե Մարտիրը։

## Պատմություն
Քաղաքը հիմնադրվել է 713 թվականին։

thumb|left|200px|Մուլա

## Աղբյուրներ
* Página web del Ayuntamiento de Mula
* Todomula.com 
* Página sobre Mula en ''Región de Murcia Digital''

Կատեգորիա:713 թվականին հիմնադրված բնակավայրեր
Կատեգորիա:Իսպանիայի բնակավայրեր
ՄԱԿ-ի Մերձավոր Արևելքում Պաղեստինի փախստականների օգնության և աշխատանքների գործակալություն

**ՄԱԿ-ի Մերձավոր Արևելքում Պաղեստինի փախստականների օգնության և աշխատանքների գործակալություն (ՄԱՕԱԳ)** (, UNRWA), ՄԱԿ-ի գործակալություններից մեկը, որը հիմնադրվել է Ընդհանուր վեհաժողովի կողմից 1949 թվականի դեկտեմբերի 8-ին Պաղեստինի փախստականներին օգնելու նպատակով։

Այդ նաև հանգստություն ապահովեց հրեաներին և արաբ Պաղեստինի գաղթականներին որոնք գտնվում են Իսրայելի մեջ 1948 թվականի պատերազմից սկսած, մինչև Իսրայելի կառավարությունը իր պատասխանատվությունը իրականացրեց հրեա գաղթականների հանդեպ 1952 թվականին։

Այսօր ՄԱՕԱԳ-ը նախատեսում է կրթություն, առողջապահություն, մարդասիրական օգնություն, սոցիալական ծառայություններ այն 5 միլիոն գրանցված պաղեստինյան փախստականներին, որոնք գրանցվել են 1948 թվականից մինչև 1967 թվականի պատերազմների ընթացքում և որոնց թվաքանակը ներառում է նաև բոլոր նրանց ժառանգներին։ Օգնություն նախատեսվում է նաև պաղեստինյան փախստականներին, որոնք ապրում են Հորդանանում, Լիբանանում և Սիրիայում, ինչպես նաև Գազայի արևմտյան ափին։

## Գործունեություն
Կառույցը սկսել է իր գործունեությունը 1950 թվականի մայիսից։ Փախստականների խնդրի վերաբերյալ համաձայնեցված լուծման բացակայության պատճառով գործակալության լիազորությունների ժամկետը պարբերաբար երկարաձգվում է։ Վերջին անգամ այն երկարաձգվեց մինչև 2011 թվականի հունիսի 30-ը։ Պաղեստինի փախստականների հարցի լուծման բացակայության համար օրենսդրական ժողովը կրկին հետաձգեց ՄԱՕԱԳ-ի մանդատը՝ վերջին անգամ այն երկարացնելով մինչը 2017 թվականի հունիսի 30։

## Օգնություն
Մերձավոր արևելքում գրանցված 4.8 միլիոն պաղեստինցի փախստականների համար, ներառյալ՝ Հորդանանի, Սիրիայի, Լիբանանի, ինչպես նաև Գազականների հատվածի, Արևմտյան ափի և Արևելյան Երուսաղեմի 58 փախստականների ճամբարում բնակվող 1.4 միլիոն փախստականների համար գործակալությունը հանդիսանում է մի շարք առաջնային ծառայությունների հիմնական մատակարար. կրթություն, առողջապահություն, մարդասիրական օգնություն, հասարակական բարեկեցություն ապահովող աշխատանքներ։ Այն իրականացնում է տեղային ֆինանսավորան ծրագիր և ենթակառուցվածքային աշխատանքներ պաշտոնապես սահանված ճամբարի տարածքներում։

2000 թվականից ի վեր ՄԱՕԱԳ-ն առաջին մարդասիրականօգնություն է ցույց տալիս, որպեսզի հնարավորինս մեղմացնի առկա ճգնաժամի հետևանքները Գազայում և Արևմտյան ափում բնակվող փախստակաների ամենախոցելի շերտի համար։

2006 թվականից մինչ օրս այն ակտիվորեն արձագանքում է Լիբանանում բախումներից տուժած փախստականների կարիքներին։

## Գրասենյակներ
ՄԱՕԱԳ-ի աշխատանքներին էապես նպաստում են Ամմանում և Գազայում տեղակայված երկու գլխավոր գրասենյակները։ 23 հոգուց բաղկացած Խորհրդատվական հանձնաժողովն օգնում է գլխավոր հանձնակատարին, որը գործակալության աշխատանքների մասին զեկուցում է Ընդհանուր վոհաժողովին։ Խորհրդատվական հանձնաժողովի կազմի մեջ մտնում են.

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Տվյալներ
* Գլխավոր Հանփնակատար՝ Ֆիլիպպո Գրանդի (Իտալիա)
* Գլխավոր գրասենյակ՝ (Ղազա) Գամալ Աբդուլ Նասսեր փողոց,
* Փոստարկղ՝ 61 ք, Ղազա
* Հեռ.՝ (972-8) 288 7333, ֆաքս՝ (972-8) 288-7555
* Գլխավոր գրասենյակ՝ Հորդանան, Ամման, 11814
* Բայադեր Վադի Սիր, փոստարկղ՝ 140157
* էլ փոստ՝ HQ-PIO@unrwa.org

## Ծանոթագրություններ

Կատեգորիա:Արաբա-իսրայելական հակամարտություն
Կատեգորիա:ՄԱԿ
Կատեգորիա:Միջազգային իրավունք
Աուգուստ Ալլե

**Աուգուստ Ալլե** (, 31 օգոստոսի, 1890, Վիլյանդի, Էստոնիա - 8 հուլիսի, 1952, Տալլին, Էստոնական ԽՍՀ, ԽՍՀՄ), էստոնացի գրող և բանաստեղծ։

## Կենսագրություն
Աուգուստ Ալլեն ծնվել է 1890 թվականի օգոստոսի 31-ին Էստոնիայի Վիլյանդի քաղաքում՝ քարտաշի ընտանիքում։ Դպրոց է հաճախել Վիլյանդիում ու Նառվայում։ Որպես դեղագործի աշակերտ աշխատել է Կուբանում ու Սիմբիրսկում։ Հետագայում որպես տնային ուսուցիչ աշխատել է Վիլնյուսում։ 1915 թվականին Ռուսաստանի Օրյոլ քաղաքում հանձնել է չափահասության ատեստատի քննություններ։ 1915 թվականից մինչև 1918 թվականը Աուգուստ Ալլեն սովորել է Սարատովի համալսարանի բժշկական ֆակուլտետում։

Այնուհետև տեղափոխվել է Էստոնիա, որտեղ աշխատել է որպես լրագրող ու ծառայող։ 1937 թվականին Աուգուստ Ալլեն ավարտել է Տարտուի համալսարանի իրավաբանական ֆակուլտետը, ինչից հետո աշխատանքի է ընդունվել որպես երդվյալ հավատարմատարի օգնական։

thumb|Աուգուստ Ալլեի շիրիմը
Իր առաջին գրական ստեղծագործությունները Աուգուստ Ալլեն տպագրել է 1911 թվականին։ Նրա ստեղծագործությունների առաջին ժողովածուն՝ «Üksinduse saartele» («Մենության կղզիներում»), լույս է տեսել 1918 թվականին։ 1921 թվականին նա հրատարակել է իր երկերի «Carmina barbata» ժողովածուն։ Աուգուստ Ալլեն էստոնացի առաջին գրողներից էր, որ իր գրական ստեղծագործություններում անդրադարձավ 1917 թվականի հոկտեմբերյան իրադարձություններին։ Գրել է մի շարք սատիրական ֆելիետոններ, որոնցում ծաղրել է էստոնական բուրժուազիան։ 1930-ական թվականների ստեղծագործություններում նա քննադատել է գերմանական ու էստոնական ֆաշիզմը։ Հայրենական մեծ պատերազմի տարիներին գրել է էպիգրամներ, բանաստեղծություններ ու ֆելիետոններ, որոնցում արտահայտել է իր ատելությունը նացիստական Գերմանիայի նկատմամբ։

Աուգուստ Ալլեն կապված է եղել «Սիուրու» գրական խմբակի հետ, որի անդամ է դարձել 1919 թվականին։ 1940 թվականին Էստոնիայում տեղի ունեցած Հունիսյան հեղափոխությունից հետո Աուգուստ Ալլեն որպես խորհրդական աշխատել է լուսավորության նախարարությունում, ապա եղել է Հեղինակային իրավունքների պահպանության միության քարտուղար, Էստոնացի խորհրդային գրողների միության կազմկոմիտեի անդամ և «Վիյսնուրկ» ամսագրի խմբագրական կոլեգիայի անդամ։ 1941 թվականին եղել է Էստոնական ԽՍՀ Ժողովրդական կոմիսարների խորհրդին կից արվեստի հարցերով վարչության նախագահի տեղակալ։ 1942 թվականին դարձել է Կոմունիստական կուսակցության անդամ։ Պատերազմի ժամանակ գտնվելով թիկունքում՝ ղեկավարել է Էստոնիայի Կոմունիստական կուսակցության կենտրոնական կոմիտեի տպագրության բաժինը։ 1945-1946 թվականներին եղել է Էստոնական ԽՍՀ արդարադատության նախարարի տեղակալը։ 1946 թվականից մինչև 1952 թվականը Աուգուստ Ալլեն եղել է «Լոոմինգ» ամսագրի խմբագիրը։

Աուգուստ Ալլեն մահացել է 1952 թվականի հուլիսի 8-ին Տալլինում։ Թաղված է Տալլինի Անտառային գերեզմանատանը։

## Երկեր
* Valitud tööd, Tallinn, 1954.
* Luuletused, Tallinn, 1964.

## Ծանոթագրություններ

## Գրականություն
* Парве Р., Поэт гуманной правдивости, в кн.։ Об эст. лит-ре, Т., 1956.
* Parve R., August Alle, Tallinn, 1960.

Կատեգորիա:Էստոնացի գրողներ
Կատեգորիա:Էստոնացի բանաստեղծներ
Կատեգորիա:Տարտուի համալսարանի շրջանավարտներ
Կատեգորիա:20-րդ դարի բանաստեղծներ
Կատեգորիա:Խորհրդային գրողներ
Կատեգորիա:Խորհրդային լրագրողներ
Կատեգորիա:Տալլինի Անտառային գերեզմանատանը թաղվածներ
Կատեգորիա:20-րդ դարի տղամարդ գրողներ
Մոլինա դե Սեգուրա

**Մոլինա դե Սեգուրա** (), Իսպանիայում գտնվող մունիցիպալիտետ, որը մտնում է Մուրսիա նահանգի և Մուրսիա ինքնավար համայնքի կազմի մեջ։ Մունիցիպալիտետը գտնվում է Վեգա Մեդիա դել Սեգուրա կոմարկիի կազմում։ Տարածքը կազմում է 169 կմ²։ Բնակչությունը 2015 թվականի մարդահամարի տվյալներով կազմել է 69 331 մարդ։ Նահանգի վարչական կենտրոնից հեռավորությունը կազմում է 8 կմ։

Քաղաքի հովանավորողը համարվում է սուրբ Վիսենտե Մարտիրը։

## Աղբյուրներ
* Պաշտոնական էջ 
* Ayuntamiento de Molina de Segura 
* Molina Digital
* Molina de Segura en la enciclopedia Arremolina

Կատեգորիա:Իսպանիայի բնակավայրեր
Նյուտոնի ճոճանակ

մինի
**Նյուտոնի ճոճանակ**, մեխանիկական համակարգ՝ անվանակոչված Իսահակ Նյուտոնի պատվին էներգիայի տեսակների փոխակերպումը ցուցադրելու համար. կինետիկը` պոտենցիալի և հակառակը։ Հակազդող (շփման) ուժի բացակայության պարագայում համակարգը կարող էր հավերժ գոյություն ունենալ, սակայն իրականում այն անհնարին է։

## Ստեղծում
մինի|Ճոճումը տարբեր քանակի գնդերի պարագայում
մինի
Այս գյուտը, որ մտածել է անգլիացի դերասան Սայմոն Պրեբլը 1967 թվականին, ինչը այժմ հաճախ հանդիպում ենք գրասենյակներում, կարելի է ներառել ֆիզիկայի թանգարանում։ Այն, որ ճոճանակը ցույց է տալիս իմպուլսի պահպանման օրենքը և էներգիայի պահպանման օրենքը, ոչ միայն չի խանգարում, այլև հատուկ իմաստ է տալիս այն դիտելուն։

Տրված համակարգի առաջին գնդի շեղման, այնուhետև սկզբնական դիրք նրա վերադարձի ժամանակ նրա էներգիան և իմպուլսը մեջտեղում գտնվող երեք գնդերով առանց փոփոխության փոխանցվում են վերջինին, որը նույն արագությունն է ձեռք բերում և նույն բարձրությանն է հասնում։ Այն էլ իր հերթին իր իմպուլսն ու էներգիան շղթայով կրկին փոխանցում է առաջին գնդին։ Շփման և առաձգականության ուժերի աշխատանքի հետևանքով մեխանիկական էներգիայի կորստի պատճառով ճոճանակի թրթիռը թուլանում է, քանի որ իրական մեխանիկական համակարգերում միշտ գործում են դիմադրության ուժեր։

Առաձգական բախումից հետո գնդերի արագությունը գտնելու համար պետք է գրառել այսպիսի համակարգի իմպուլսի պահպանման օրենքի հավասարումը և էներգիայի պահպանման հավասարումը և լուծել հավասարումների համակարգը։ Արդյունքը հայտնի է. շարժվող գունդը կանգնում է, իսկ չշարժվողը` ձեռք է բերում առաջինի արագությունը։

Նյուտոնի ճոճանակի մեջ առաջին գունդը երկրորդ գնդին իմպուլս է փոխանցում և կանգնում է։ Երկրորդ գունդը ստանում է պոտենցիալ էներգիայի իմպուլսը առաջինից, սակայն պոտենցիալ էներգիայի՝ կինետիկ փոխվելու հնարավոր չլինելու պատճառով իմպուլսը երկրորդ ճոճանակից տեղափոխվում է երրորդ, չորրորդ, հինգերորդ։ Վերջին գունդը իր կողքին չունի ինչ-որ գունդ, որին կկարողանա տալ իր ողջ իմպուլսը, այդ պատճառով էլ շարժվում է՝ հասնելով h բարձրության, այնուհետև հետ է վերադառնում, և ամեն ինչ կրկնվում է հակառակ ուղղությամբ։

## Պատրաստում
«Նյուտոնի ճոճանակը» կարելի է պատրաստել ինքնուրույն։ Գնդերը պետք է կախել երկու թելերից, որոնք իրար հետ անկյուն կկազմեն, որպեսզի գնդերի ճոճումների հարթությունը պահպամնվի մշտապես և որպեսզի հարվածները կենտրոնական լինեն։

## Աշխարհում
Աշխարհում Նյուտոնի ամենամեծ ճոճանակը գտնվում է Կալամազոյում (Միչիգան, ԱՄՆ)։ Այն բաղկացած է բոուլինգի 16 գնդերից, որոնցից յուրաքանչյուրը 6,8 կգ է, որոնք կախված են 6,1 երկարություն և գետնից 1 մետր բարձրություն ունի։

## Տարատեսակներ
### Քվանտային
Լազերայի լույսերի շնորհիվ ստեղծվում են հազարավոր ձող-թակարդներ։ Յուրաքանչյուր ձողի մեջ, որ ստեղծվում են լազերային ճառագայթով, տեղավորվում են մոտավորապես 150 ատոմներ (ձողի մեջ դրանք կարող են շարժվել միայն մի ուղղությամբ)։ Այնուհետև լազերով սառեցվում են մինչև միլիարդ աստիճան (Կելվինի սանդղակով)։ Այնուհետև ատոմների կեսին լազերով հաղորդվում է մեկ իմպուլս, իսկ մյուս կեսին՝ հակադիր իմպուլս։ Արդյունքում ստացվում է, որ նույնիսկ 10 000 բախումներից հետո յուրաքանչյուր ատոմ ճոճվում է սկզբնական ամպլիտուդայով։

## Ծանոթագրություններ

## Արտաքին հղումներ
* Ճոճանակը ֆիզիկայի դպրոցական թանգարանում 

Կատեգորիա:Գիտական փորձեր
Կատեգորիա:Ֆիզիկական էֆեկտներ և երևույթներ
Girl’s Day խմբի սկավառակագրություն

300px|մինի
2010 թվականի հուլիսի 7-ին, Girl’s Day խումբը թողարկեց առաջին տեսահոլովակը՝ «Tilt My Head», երկու օրից թողարկվել է առաջնաելույթային «Girl's Day Party 1» մինի-ալբոմը։

## Ալբոմներ
### Ստուդիական ալբոմներ

### Հավաքածուներ

### Մինի ալբոմներ

## Սինգլեր

## Սաունդթրեքեր

## Համագործակցություններ

## Տեսահոլովակներ

## Ծանոթագրություններ

Կատեգորիա:Սկավառակագրություններ